<classify> Kiongera, raia wa Kenya alirudishwa kucheza kwa mkopo katika timu yake ya zamani ya KCB huku akiendelea kujiuguza goti aliloumia mwanzoni mwa msimu uliopita.Akizungumza na gazeti hili jana, Mwenyekiti wa kamati ya usajili ya Simba, Zakaria Hanspope alisema kamati yake imeamua kumrejesha kundini Kiongera baada ya kurudhishwa na mwenendo wake kwenye Ligi ya Kenya.Tulimpeleka kule KCB kwa mkopo kwa hiyo bado alikuwa mchezaji wetu ndio maana tulikuwa tukimfuatilia, na tumeona amefanya vizuri hivyo tunamchukua mchezaji wetu hakuna ajabu katika hilo, alisema.Kama mnakumbuka aliumia goti msimu uliopita alipopata nafuu tukaona tumpeleka kwa mkopo ili asikae bila kucheza huko tukawa tunamfuatilia na tumeona ameimarika, tumejiridhisha amepona vizuri, alisema.Simba ipo kwenye harakati za kuimarisha kikosi chake kwa ajili ya msimu ujao ikipania kufanya vizuri baada ya kushindwa kushiriki michuano ya kimataifa kwa mwaka wan ne mfululizo.Tayari timu hiyo imeshawasajili Samir Haji Nuhu, Mohammed Fakhi, Peter Mwalyanzi na Mohammed Abrahamu huku ikiwaongeza mikataba wachezaji wake waliongara msimu uliopita Hassan Isihaka na Said Ndemla.Hata hivyo, Simba inafanya yote hayo ikiwa haina kocha mkuu baada ya kuachana na Goran Kopunovic kwa vile alikuwa akitaka kulipwa fedha nyingi kwa mkataba usiozidi mwaka mmoja.Timu hiyo iliyomaliza ligi ikiwa nafasi ya tatu bado ipo kwenye mazungumzo na makocha mbalimbali akiwemo kocha wa zamani wa timu ya taifa, Mdenmark Kim Poulsen.  <topic>: MICHEZO 